b"\n_START_ARTICLE_\nVeneetsia koolkond\n_START_SECTION_\nMuusikainstrumentide kasutamine Veneetsia koolkonna muusikas\n_START_PARAGRAPH_\nVeneetsia koolkonna muusikas kasutati nii orelit kui ka muid pille, n\xc3\xa4iteks tsinke, tromboone, viola da gamba'sid jne. Lisaks vokaalpartiide Madalmaade koolkonna a cappella stiilis dubleerimisele v\xc3\xb5is m\xc3\xb5ni koor koosneda \xc3\xbcksnes pillidest.\n_START_SECTION_\nVeneetsia koolkonna m\xc3\xb5jud\n_START_PARAGRAPH_\nVeneetsia koolkonnal on oluline roll euroopa kunstmuusika arengule. See m\xc3\xb5jutas nii kaasaegsete Rooma koolkonna heliloojate loomingut, kuid andis olulise impulsi ka barokkmuusika arengule. Veneetsia koolkonna muusikastiil olnud eeskujuks nii Claudio Monteverdile (1567\xe2\x80\x931643) kui ka saksa renessansi- ja barokiheliloojatele Hans Leo Hasslerile (1563\xe2\x80\x931612), Michael Praetoriusele (1571\xe2\x80\x931621) ja Heinrich Sch\xc3\xbctzile (1585\xe2\x80\x931671)."